‘કવીશ્વર દલપતરામ’ના પહેલા ભાગમાં કવિ નાનાલાલ નોંધે છે કે – “કર્નલ ટોડે રાજસ્થાનની ગાથા લખી, ત્યહારે ત્હેમની કને એક જતી હતા. . . રાસમાળા રચવામાં એવા સહાયક ને ઉદબોધક ગુર્જર યતિજી ફારબસને જોઈતા હતા, કે જે વ્રજભાષા અને ચારણી ભાષામાંના જૂના રાસાઓના અને સંસ્કૃત, પ્રાકૃત, ને જૂની ગુજરાતીમાંના જૈન રાસાઓના અર્થ ઉકલાવે, ને પ્રજાના અણસમજાતા રીતરિવાજ સંસ્કાર-પ્રકરણો અને સંસ્કૃતિના થર ઉપર લખેલા કાળમન્ત્રો ભણાવે.